stanford-oval/wikipedia huggingface dataset:
ולדימיר דאל
הערות שוליים

↑  "רוסית גדולה" הוא מונח מהמאה ה-19, ששימש לציון השפה הרוסית (במובנהּ היום), בניגוד לאוקראינית ("רוסית קטנה") או בלארוסית ("רוסית לבנה"); שלוש השפות הסלאביות המזרחיות שדוברו באימפריה הרוסית נחשבו על ידי רבים לדיאלקטים של "השפה הרוסית".
| --- | --- |
בקרת זהויות :  NLI: 987007306652805171  PLWABN: 9810691933305606  BIBSYS: 90334800  BnF: cb13174689d (data)  CiNii: DA02133730  GND: 118523430  ISNI: 0000 0001 2139 6137  LCCN: n81022843  LNB: 000057199  NDL: 001272312  NKC: jo20010091967  NLA: 36350487  NLG: 63840  NSK: 000169238  NTA: 069950539  RERO: 02-A000046682  RSL: 000079679  SELIBR: 183280  SNAC: w6h136r9  SUDOC: 085833754  Trove: 1249841  VcBA: 495/195627  VIAF: 73991311   WorldCat (עם VIAF): 73991311 
כרך של מילון - מהדורת 1880
זכויות להט"ב באיי קיימן

| --- | --- |

איי קיימן
 מעמד בחוק:  חוקי מאז 2001
 טרנסג'נדריות:  אין הכרה בשינוי מגדר
 שירות צבאי:  לסביות, הומואים, טרנסג'נדרים וביסקסואלים מוצהרים רשאים לשרת, הממלכה המאוחדת אחראית להגנה
 הגנה מפני אפליה:  אין איסור על אפליה על רקע נטייה מינית או זהות מגדרית
 זכויות משפחה
 הכרה בזוגיות חד־מינית:  ישנה הכרה בשותפויות מקומיות בין זוגות חד מיניים מאז 2020
 אימוץ:  ישנה הכרה באימוץ משותף על ידי זוגות חד מיניים
 
 הצבעה על הצהרת האו"ם:  בעד (כחלק מטריטוריה בריטית מעבר לים)
לסביות, הומואים, טרנסג'נדרים וביסקסואלים (להט"ב) בטריטוריה הבריטית מעבר לים של איי קיימן מתמודדים עם אתגרים משפטיים וחברתיים שאינם נתקלים בהם תושבים הטרוסקסואלים. פעילות הומוסקסואלית מוגדרת כחוקית באיי קיימן מאז 2001.
ב-29 במרץ 2019, שופט בבית המשפט העליון של איי קיימן פרסם פסיקה המכריזה על איסור ההכרה בנישואים חד מיניים בטריטוריה הבריטית כבלתי חוקתית. עם זאת, כניסת פסק הדין לתוקף עוכבה ולאחר מכן בוטלה על ידי בית המשפט לערעורים ב-7 בנובמבר 2019. בית המשפט קרא לממשלת איי קיימן ליישם חקיקת הכרה באיחודים אזרחיים או הכרה משפטית מקבילה לזוגות חד מיניים, והורה לממשלת הממלכה המאוחדת להתערב בנושא אם הממשלה לא תבצע את החקיקה. בהמשך, חוק שמכיר בשותפות אזרחית בין זוגות חד מיניים נחקק ונכנס לתוקף ב-4 בספטמבר 2020.
מעמד בחוק

פעילות הומוסקסואלית הפכה לחוקית באיי קיימן במסגרת פרסום צו השטחים הקריביים (חוק פלילי) של בריטניה, 2000, מאת המועצה המלכותית, שנכנס לתוקף ב-1 בינואר 2001.
גיל ההסכמה באיי קיימן לא מוגדר כשווה בין זוגות הומוסקסואלים (18) לבין זוגות הטרוסקסואלים (16).
הכרה במערכות יחסים חד מיניות

חוק הנישואין של איי קיימן מגדיר נישואים כאיחוד הטרוסקסואלי בין "גבר אחד לאישה אחת" בלבד. החוקה של איי קיימן מציינת את זכותם של זוגות בני המין השני להינשא, אם כי היא אינה מזכירה הכרה באיגודים כלשהם בין זוגות חד מיניים.
במשך השנים, נעשו מספר רפורמות מצטברות עבור הכרה במערכות יחסים בין זוגות חד מיניים באיי קיימן. ביולי 2016 פסק בית הדין לערעורים על הגירה לטובת הומוסקסואל שביקש להצטרף לרישיון העבודה של בן זוגו העובד באיי קיימן כתלוי. מאוחר יותר באותה שנה הצביעה האספה המחוקקת נגד הצעה לקיים משאל עם על הכשרתם של נישואים חד מיניים. ביוני 2018 הוגשה תביעה לבית המשפט העליון של איי קיימן על ידי זוג חד-מיני קיימני-בריטי בעל אזרחות כפולה, המערערת על איסור ההכרה בנישואים חד מיניים. טיעונים בעל פה נשמעו בתיק בפברואר 2019. ב-29 במרץ 2019 פסק השופט העליון אנתוני סמלי בעד הכרה בנישואים חד מיניים באיי קיימן.
עם זאת, ההחלטה בוטלה מאוחר יותר על ידי בית המשפט לערעורים של איי קיימן. טיעוניהם של בני הזוג המערערים נשמעו בבית המשפט במשך שלושה ימים, החל מ-28 באוגוסט 2019. בית המשפט צידד בעמדת הממשלה וב-7 בנובמבר 2019 הוא ביטל את פסק הדין הקודם של השופט סמלי. עם זאת, בית המשפט קרא לממשלת איי קיימן לחוקק הכרה בשותפויות אזרחיות בין זוגות חד מיניים, וקרא לממשלת הממלכה המאוחדת להתערב בנושא אם הממשלה לא תיישם את קריאתו. בני הזוג העותרים הגישו ערעור עם טיעונים בעל פה ב-23 בפברואר 2021 לוועדת המשפט של המועצה המלכותית (אנ') שבסיסה בלונדון, המשמשת כבית המשפט העליון לערעורים בפסקי דין עבור טריטוריות בריטיות מעבר לים, מספר ממדינות חבר העמים הבריטי וכמה גופים בממלכה המאוחדת. במרץ 2022 אישר בית המשפט את האיסור החוקי על נישואים חד מיניים באיי קיימן וקבע כי להומוסקסואלים "אין זכות להתחתן על בסיס חוקת הטריטוריה הבריטית".
ב-26 ביוני 2020, ממשלת קיימן הציגה הצעת חוק להכרה בשותפות מקומית הן לזוגות הומוסקסואלים והן לזוגות הטרוסקוסאלים לאספה המחוקקת. העברת הצעת החוק נכשלה בהצבעה של 8–9, וכתוצאה מכך, כנדרש בפסיקת בית המשפט לערעורים, התערבה ממשלת הממלכה המאוחדת בחקיקתה. ב-4 בספטמבר 2020, הסכים מושל איי קיימן מרטין רופר (אנ') להעברת חוק השותפות המקומית ו-11 סעיפי חקיקה שנכנסו לתוקף באותו יום. בעקבות השינויים, שותפים אזרחיים רשאים כעת לחלוק ביטוח בריאות, להגר ולהיות זכאים לקבלת זכויות אחרות המורחבות לזוגות נשואים בלבד.
תנאי מחיה

גילויי חיבה גלויים בין בני זוג חד מיניים עלולים להוות מטרה לקבלת אפליה באזורים שמרניים באיי קיימן. תושבים קיימנים מבוגרים נוטים להיות בעלי השקפה שמרנית יותר כאשר מדובר על נושאי כגון הומוסקסואליות, אם כי הגעתם של מהגרים ממדינות ידידותיות ללהט"ב, ודחייה של תרגול נצרות קפדנית על ידי צעירים קיימנים רבים, השפיעו על גישת הקבלה בקרב הדור הצעיר בטריטוריה הבריטית כלפי הנושא. סצנת להט"ב באיי קיימן מוגדרת כמוגבלת. אולם, בתי מלון מארחים מדי שנה אירועי להט"ב שונים במהלך ציון חודש הגאווה (יוני). ראש הממשלה הנוכחי של איי קיימן, וויין פנטון (אנ'), הביע את תמיכתו בחקיקת זכויות להט"ב זמן קצר לאחר שנבחר לפרלמנט, ויחד עם חברי פרלמנט אחרים, השתתף במצעד הגאווה הראשון של איי קיימן ביולי 2021 ברצועת החוף "Seven Mile Beach" (אנ'). תמיכתו האיתנה של פנטון זכתה לשבחים רבים בציבור הקיימני, שבעבר ביקרו את הממשלה על יחסה ההומופובי כלפי חברי הקהילה המקומית. בכמה מוסדות חינוך בהם בית הספר הבינלאומי של קיימן, ישנם מועדוני נוער המכוונים עבור להט"ב.
תנאי מחיה > הומופוביה

בעוד איי קיימן מוגדרת כחילונית והחוקה שלה מבטיחה שוויון ואי-אפליה, הממשלה הייתה קולנית במיוחד כשהביעה את עמדותיה ההומופוביות במשך השנים. בשנת 1998, היא אסרה על ספינה מחברת נורוויג'ן קרוז ליין (אנ') שהובילה למעלה מ-900 נוסעים הומוסקסואלים להיכנס לאחד מנמלי האיים. משרד התיירות מסר בתגובה כי "איננו יכולים לסמוך על קבוצה זו שתעמוד בסטנדרטים של התנהגות נאותה". האיסור עורר ביקורות שליליות מצד ארגוני זכויות אדם וסוכנויות נסיעות, שחלקן המליצו להטיל חרם על איי קיימן. בשנת 2008, המשטרה המקומית עצרה הומוסקסואל לאחר שנישק את בן זוגו על רחבת ריקודים במועדון לילה. מאוחר יותר הוא שוחרר. מאז סוף שנות ה-2010, קבלת קהילת הלהט"ב המקומית באיי קיימן גדלה, והגישה הציבורית כלפי זכויות להט"ב השתנתה באופן דרמטי.
טבלת סיכום

| --- | --- |
פעילות הומוסקסואלית חוקית:  (מאז 2001)
גיל הסכמה שווה לזוגות הטרוסקסואלים (16):  (בהמתנה)
חוקים נגד אפליה בתעסוקה: 
חוקים נגד אפליה במתן סחורות ושירותים: 
חוקים נגד אפליה בכל התחומים האחרים (כולל אפליה עקיפה, דברי שטנה): 
נישואים חד מיניים: 
הכרה בזוגיות חד מינית (איחוד אזרחי, נישואי חוזה, מעמד ידועים בציבור):  (מאז 2020)
אימוץ משותף של זוגות חד מיניים: 
אימוץ ילד חורג על ידי זוגות חד מיניים: 
לסביות, הומואים, טרנסג'נדרים וביסקסואלים מוצהרים רשאים לשרת בצבא:  (הממלכה המאוחדת אחראית להגנה)
זכות לשינוי מגדר בחוק: 
גישה להפריה חוץ-גופית לזוגות לסביות: 
פונדקאות מסחרית לזוגות גברים הומוסקסואלים: (לא חוקי עבור זוגות הטרוסקסואלים גם כן)
גברים המקיימים יחסי מין עם גברים רשאים לתרום דם:
הערות שוליים

↑  Michael K. Lavers, Cayman Islands recognizes same-sex couple’s overseas marriage, Washington Blade: LGBTQ News, Politics, LGBTQ Rights, Gay News, ‏2020-12-30 (באנגלית אמריקאית)
↑  James Whittaker, Same-sex couple wins immigration rights battle, Cayman Compass, ‏2020-12-23 (באנגלית בריטית)
↑  MPs criticise Cayman Islands’ draft constitution for omitting gay rights - Pink News, web.archive.org, ‏2011-01-02
↑  James Whittaker, Cayman may have to sanction same sex unions, expert says, Cayman Compass, ‏2015-01-19 (באנגלית בריטית)
↑  James Whittaker, Couple files legal challenge to gay marriage ban, Cayman Compass, ‏2018-06-21 (באנגלית בריטית)
↑  Charles Duncan, Gay couple wins work permit appeal, Cayman Compass, ‏2016-07-24 (באנגלית בריטית)
↑  Brent Fuller, UPDATED: Bid for referendum on gay marriage fails, Cayman Compass, ‏2016-10-06 (באנגלית בריטית)
↑  James Whittaker, Same-sex marriage legalised in Cayman, Cayman Compass, ‏2019-03-29 (באנגלית בריטית)
↑  Appeal court grants stay in gay marriage case - Cayman Islands Headline News, Cayman News Service, ‏2019-04-10 (באנגלית בריטית)
↑  Andrel Harris, Same-sex marriage ruling overturned, Cayman Compass, ‏2019-11-08 (באנגלית בריטית)
↑  James Whittaker, Same-sex marriage: Couple considers Privy Council appeal, Cayman Compass, ‏2019-11-13 (באנגלית בריטית)
↑  A. B. C. News, UK court blocks gay marriage for Cayman Islands, Bermuda, ABC News (באנגלית)
↑  Kayla Young, Same-sex union bill submitted to legislature, Cayman Compass, ‏2020-06-26 (באנגלית בריטית)
↑  Reshma Ragoonath, Governor approves same-sex partnerships law, Cayman Compass, ‏2020-09-04 (באנגלית בריטית)
↑  Norma Connolly, Hundreds take part in Cayman's first Gay Pride Parade, Cayman Compass, ‏2021-08-01 (באנגלית בריטית)
↑  Court upholds Roper’s use of power on civil unions - Cayman Islands Headline News, Cayman News Service, ‏2022-03-29 (באנגלית בריטית)
↑  Private school opens gates to LGBTQ Foundation - Cayman Islands Headline News, Cayman News Service, ‏2021-09-01 (באנגלית בריטית)
↑  600 to march in historic Pride Parade - Cayman Islands Headline News, Cayman News Service, ‏2021-07-29 (באנגלית בריטית)
התנועה הלאומית המאוחדת (גאורגיה)

| --- | --- |

 מדינה:  גאורגיה 
 מייסד:  מיכאיל סאקשווילי 
 מנהיגים:  מיכאיל סאקשווילי 
 תקופת הפעילות:  אוקטובר 2001 – הווה (כ־23 שנים) 
 אידאולוגיות:  פופוליזם שמרנות ליברלית תמיכה באיחוד האירופי
 מטה:  טביליסי 
 מיקום במפה הפוליטית:  מרכז-ימין 
 ארגונים בינלאומיים:  מפלגת העם האירופית, האיחוד הדמוקרטי הבינלאומי 
 נציגויות בפרלמנטים
 חברי פרלמנט:  15 (הפרלמנט של גאורגיה) 
 http://unm.ge
 
התנועה הלאומית המאוחדת היא מפלגה פוליטית בגאורגיה, שהוקמה על ידי מיכאיל סאקשווילי, שעלתה לשלטון בעקבות מהפכת הוורדים.
היסטוריה

המפלגה הוקמה באוקטובר 2001 על ידי מיכאיל סאקשווילי. זו מפלגה רפורמיסטית המעדיפה קשרים הדוקים יותר עם נאט"ו והאיחוד האירופי, כמו גם השבת שליטתה של טביליסי במדינות אבחזיה ודרום אוסטיה שהכריזו על עצמאות חד-צדדית.
במקור הייתה מפלגת מרכז-שמאל, והיא העבירה את עמדתה למרכז-ימין מאז מהפכת הוורדים ומשלבת ליברליזם פוליטי, כלכלי ותרבותי עם לאומיות אזרחית. סדרי העדיפויות העיקריים שלה כוללים גם שיפור השירותים החברתיים לעניים, בסיס התמיכה העיקרי של התנועה; להילחם בשחיתות ולצמצם חסמים מנהליים לביצוע עסקים. מנהיגי המפלגה מתייגים את עצמם כליברלים-שמרניים ובספטמבר 2007 הפכה המפלגה לחברת משקיפה במפלגת העם האירופית הימנית.
סאקשווילי ומנהיגי אופוזיציה אחרים הקימו את "ברית העם המאוחדת" בנובמבר 2003 כדי למזג את התנועה הלאומית המאוחדת, הדמוקרטים המאוחדים, איחוד הסולידריות הלאומית ותנועת הנוער "כמארה" בברית רופפת נגד ממשלתו של הנשיא אדוארד שוורדנדזה.
התנועה הלאומית המאוחדת ושותפיה באופוזיציה מילאו תפקיד מרכזי במשבר הפוליטי בנובמבר 2003 שהסתיים בהתפטרותו הכפויה של הנשיא שוורדנדזה. מפלגות האופוזיציה התמודדו בתוקף עם תוצאות הבחירות לפרלמנט ב-2 בנובמבר 2003, אשר משקיפים מקומיים ובינלאומיים מתחו ביקורת על אי סדרים רבים במהלכה. לאחר נפילת שוורדנדזה, המפלגה איחדה כוחות עם הדמוקרטים המאוחדים ואיגוד הסולידריות הלאומית לקידום סאקשווילי כמועמד עיקרי לאופוזיציה בבחירות לנשיאות ב-4 בינואר 2004, בו זכה ברוב מוחץ. התנועה הלאומית המאוחדת והדמוקרטים המאוחדים התמזגו ב-5 בפברואר 2004; המפלגה שמרה על שמה אך הסיעה הפרלמנטרית נקראה התנועה הלאומית-דמוקרטים. בבחירות לפרלמנט בשנת 2008 זכתה המפלגה ב-51.1% מהקולות. עם זאת, בבחירות 2012 הם צנחו ל-40.3%, והפכו למפלגה השנייה בגודלה בפרלמנט אחרי החלום הגאורגי.
לאחר הבחירות ב-2012, המפלגה סבלה מכמה עריקות של חברי הפרלמנט למפלגות חדשות. כולל זה של המרכז הפוליטי החדש הליברטריאני-גירצ'י (אנ') על ידי חבר הפרלמנט לשעבר של המפלגה זוּרָאבּ גָּ'אפָּארִידזֶה (אנ') ושלושה אחרים. יש הסבורים כי עריקות אלה זכו לעידוד של קואליציית "החלום הגאורגי" השלטת על מנת להחליש את יריבתה העיקרית.
המפלגה קיבלה 27.11% מהקולות בבחירות לפרלמנט בגאורגיה בשנת 2016. זמן קצר לאחר מכן התפצלה המפלגה ב-12 בינואר 2017, כתוצאה מסכסוך בין דוד באכרדזה, ראש עיריית טביליסי לשעבר גיגי אוגולאווה, תומכיהם וחברי המפלגה הנאמנים לנשיא לשעבר מיכאיל סאקשווילי. סאקשווילי דחה את החלטת המפלגה להיכנס לפרלמנט לאחר הבחירות והתנגד בנוסף ליוזמת חברי המפלגה למנות יו"ר במקומו, תפקיד שהיה פנוי רשמית בשל מעמדו הגולה של סאקשווילי. ביום הפיצול קבע אוגולאווה: "אדם אחד אחראי על פירוק המפלגה - האדם שהקים את המפלגה." רוב רשימת הבחירות של המפלגה ערק לתנועת גאורגיה האירופית והשאיר את המפלגה עם שישה חברים בפרלמנט.
ב-24 במרץ 2019 התפטר סאקשווילי ממשרת יו"ר המפלגה. הוא הוחלף על ידי המועמד שלו, גריגול ואשאדזה. ב-15 בדצמבר 2020 התפטר ושאדזה כיו"ר המפלגה. בבחירות הבאות ניצח ניקה מליה, נגד לְוָאן וַארְשָׁלוֹמִידזֶה (אנ').
תוצאות בחירות > הבחירות לפרלמנט

| בחירות | מנהיג | קולות | % | מושבים | +/– | עמדה | ממשלה |
| --- | --- | --- | --- | --- | --- | --- | --- |
| 2003 | מיכאיל סאקשווילי | 345,197 | 18.1 | 32 / 150 | מפלגה חדשה | 3 | אופוזיציה |
| 2004 | נינו בורג'נדזה | 1,027,070 | 67.0 | 135 / 150 |  103 |  1 | ממשלה |
| 2008 | דוד בָּאכְּרַדזֶה (אנ') | 1,050,237 | 59.18 | 119 / 150 |  16 |  1 | ממשלה |
| 2012 | ואנו מראבישווילי | 873,233 | 40.34 | 65 / 150 |  54 |  2 | אופוזיציה |
| 2016 | דוד באכרדזה (אנ') | 477,143 | 27.11 | 27 / 150 |  38 |  2 | אופוזיציה |
| 2020 | וחטנג קיקבידזה | 523,127 | 27.18 | 36 / 150 |  9 |  2 | אופוזיציה |
תוצאות בחירות > הבחירות לנשיאות

| שנת בחירות | מועמד | סיבוב ראשון> מספר מכלל הקולות | סיבוב ראשון> אחוז מכלל הקולות | סיבוב שני> מספר מכלל הקולות | סיבוב שני> אחוז מכלל הקולות |
| --- | --- | --- | --- | --- | --- |
| 2004 | מיכאיל סאקשווילי | 1,692,728 | 96% (זכה) |  |  |
| 2008 | מיכאיל סאקשווילי | 1,060,042 | 53.73% (זכה) |  |  |
| 2013 | דוד באכרדזה (אנ') | 354,103 | 21,72% |  |  |
| 2018 | גרִיגול ואשאדזה (אנ') | 601,224 | 37.74% | 780,680 | 40.48% |
ראו גם

מהפכת הוורדים
לקריאה נוספת

Ghia Nodia, Álvaro Pinto Scholtbach: The Political Landscape of Georgia: Political Parties: Achievements, Challenges and Prospects. Eburon, Delft 2006, ISBN 90-5972-113-6
Lincoln A. Mitchell: Uncertain Democracy: U.S. Foreign Policy and Georgia's Rose Revolution. University of Pennsylvania Press 2008, ISBN 0-8122-4127-4
הערות שוליים

↑  Lecarte, Jacques (בינואר 2015). "Georgia: political parties and the EU" (PDF). European Parliamentary Research Service. נבדק ב-16 באפריל 2018. {{cite web}}:  (עזרה)
↑  Nordsieck, Wolfram (2008). "Georgia". Parties and Elections in Europe. אורכב מהמקור ב-25 באוגוסט 2010. {{cite web}}:  (עזרה)תחזוקה - ציטוט: unfit URL (link)
↑  Sydney Morning Herald, Shevardnadze quits to avoid bloodshed
↑  http://www.civil.ge/eng/article.php?id=28803
↑  "Georgia: Proposed Reform Could Tilt Electoral Field Toward Incumbents", Eurasianet, 10 באפריל 2017 {{citation}}:  (עזרה)
↑  "UNM Elects New Chairman, Governing Body". Civil Georgia. 25 במרץ 2019. נבדק ב-28 במרץ 2019. {{cite news}}:  (עזרה)
שלט תמיכה נאט"ו בעריכת התנועה, המפלגה השלטת של גאורגיה.
ויליאם סליצ'ה

| --- | --- |
אין תמונה חופשית
 לידה:  18 ביולי 1933 קאזי ג'רולה, לומברדיה
 פטירה:  29 בדצמבר 2016 (בגיל 83) פאביה
 מדינה:  איטליה איטליה
 מקום קבורה:  לומברדיה 
 ידוע בשל:  היותו ממציא ביצת הקינדר
 מעסיק:  פררו 
 
ויליאם סליצ'ה (באיטלקית: William Salice ‏;18 ביולי 1933 – 29 בדצמבר 2016) היה איש עסקים איטלקי. הוא הועסק בחברת פררו, שם נודע בזכות היותו הממציא של ביצת קינדר.
חייו ועבודתו

ויליאם סליצ'ה נולד ב-18 ביולי 1933 בנפת פאביה. הוא החל לעבוד בפררו בשנת 1960. במשך הזמן הפך להיות משתף פעולה קרוב של הבעלים של פררו.
הוא חשב על הרעיון של ביצת הפתעה בשנות השישים המאוחרות, כאשר חשב על אלטרנטיבה לשימוש בפס יצור של ביצי פסחא שעשויות משוקולד, פס יצור שעמד שומם במשך רוב השנה. למרות זאת, הוא התעקש לקרוא למיכאל פררו "ממציא ביצת ההפתעה" עם הטענה שהוא הוציא לפועל את הרעיון. ביצי קינדר שווקו לראשונה בחנויות בשנת 1974.
סליצ'ה נטל חלק גם בייצור של עוד מוצרי פררו כגון פררו רושה.
לאחר יציאתו לגמלאות סליצ'ה הקים ביחד עם היזם אנריקו גספריני את העמותה "צבע את חייך" שנותנת קורסים חינם ליזמים צעירים.
סליצ'ה הלך לעולמו ב-29 בדצמבר 2016 בעיר פאביה, לאחר שחטף שבץ מוחי, בגיל 83.
וילם פיט רכנספורך

| --- | --- |
אין תמונה חופשית
 לידה:  6 במרץ 1894 אנסחדה, הולנד 
 פטירה:  23 במאי 1966 (בגיל 72) אנסחדה, הולנד 
 תחום יצירה:  ציור 
 
וילם פיט רכנספורך (Willem Piet Regenspurg‏; 6 במרץ 1894 – 23 במאי 1966), היה אמן הולנדי רב תחומי.
רכנספורך צייר בצבעי שמן ופסטל בעיקר נופים ודוממים, היה צורף וייצר תכשיטים ומוצרי נוי רבים מזהב, כסף, ברונזה ונחושת. הוא למד קדרות ויצר כלי קרמיקה ייחודיים אגרטלים, כדים ופסלים. היה אמן אמייל ויצר תכשיטים וחפצי נוי ייחודיים המשלבים אמייל נחושת וזהב.
תולדות חייו

פיט רכנספורך נולד באנסחדה כבנה הצעיר של משפחה ענפה ומוכרת בעיר. את הכשרתו החל כחרש ברזל והתמחה בריקוע נחושת. במקביל למד ציור אצל הציירים בולינג (B.H. Boling) וחריטסן (W.Garritsen). הודות למלגה שקיבל, למד באקדמיה לאומנות בהאג את מקצוע הצורפות.
בתום לימודיו בשנת 1920 שב לאנסחדה ומיד קיבל הזמנות עבודה ממשפחות יהודיות אמידות. עבורם יצר כלי אוכל מכסף, אגרטלים וקערות מנחושת. בשנת 1928 יצר עבור בית הכנסת החדש שנבנה באנסחדה, מנחושת את נר התמיד את החנוכיה ושאר חפצי היודאיקה שמפארים את המקום עד היום. במקביל המשיך לצייר עצים גזעי עצים כרותים ואת נוף האברשים של עיר הולדתו.
הוא נישא ליט לפינג שתמכה בו והיוותה לו מקור השראה, כשנפטרה בשנות החמישים התקשה להתגבר על האובדן. לאחר שנים נישא בשנית לוילי בוטסה, שלוותה אותו עד מותו ב-1966.
עם השנים פיתח פיט טכניקה ייחודית למיצוי גוני נחושת ייחודיים ושילב אותם בפסלים של דגים, צפרדעים ולטאות.
בתקופת השפל, ערב מלחמת העולם השנייה נאלץ לעבור למרכז העיר ונתמך על ידי העיר. בזמן הכיבוש הגרמני נתפס ונשלח לגרמניה שם עבד בעבודות כפייה. אחרי המלחמה שב לאנסחדה והמשיך ליצור בחנות והאטלייה הקטן בלב העיר. לפיט לא היו ילדים ולאחר מותו הורישה אלמנתו את יצירותיו למוזיאון בעיר הנגלו (Hengelo).
יצירותיו של פיט רכנספורך

פיט היה אדם צנוע ושקט ורק בשנת 1981 אורגנה לראשונה תערוכה של יצירותיו, שהוצגה ברייקסמוזיאום. כמעט כל היצירות בתערוכה הגיעו מאוספים פרטיים ושיקפו את יכולתו המגוונות כאמן:
כלי אוכל וכדים מקרמיקה כסף ונחושת.
פסלי ברונזה ונחושת.
עבודות אימייל עדינות על רקע זהב בטכניקה ייחודית.
חפצי יודאיקה, תכשיטים מכסף וזהב ותמונות שמן ופסטל.
יצירותיו של פיט רכנספורך > ברחבי העיר אנסחדה

ידיות הנחושת הענקיות של דלתות היכל התרבות העירוני.
לוח ברונזה במשקל 900 ק"ג שעיטר את כניסת בית החרושת לטקסטיל "מנקו".
נר תמיד, נברשת נחושת והחנוכיה בבית הכנסת של אנסחדה.
המצבה על קבר אחיו ואשתו שרוקעה בברונזה.
הערות שוליים

↑  מקור: http://sjoel-enschede.nl/s/b/pietregenspurg.asp.
| --- | --- |
בקרת זהויות :  BnF: cb11992423z (data)  BPN: 93183509  GND: 174261780  ISNI: 0000 0003 6991 1358  NTA: 072726644  RKD: 65984  VIAF: 249204325   WorldCat (עם VIAF): 249204325
זכויות להט"ב באיי פוקלנד

| --- | --- |

איי פוקלנד
 מעמד בחוק:  חוקי מאז 1989
 טרנסג'נדריות:  אין נתונים
 שירות צבאי:  לסביות, הומואים, טרנסג'נדרים וביסקסואלים מוצהרים רשאים לשרת, הממלכה המאוחדת אחראית להגנה
 הגנה מפני אפליה:  הגנה מוחלטת מפני אפליה על רקע נטייה מינית
 זכויות משפחה
 הכרה בזוגיות חד־מינית:  ישנה הכרה בנישואים חד מיניים ושותפויות אזרחיות מאז 2017
 אימוץ:  ישנה הכרה באימוץ משותף על ידי זוגות חד מיניים מאז 2017
 
 הצבעה על הצהרת האו"ם:  בעד (כחלק מטריטוריה בריטית מעבר לים של הממלכה המאוחדת)
זכויותיהם של לסביות, הומואים, טרנסג'נדרים וביסקסואלים (להט"ב) בטריטוריה הבריטית מעבר לים של איי פוקלנד מוגדרות כשוות לאלו של הטרוסקסואלים ובין המתקדמות ביותר בעולם. פעילות הומוסקסואלית חוקית באיי פוקלנד מאז 1989, ואפליה על רקע נטייה מינית אסורה חוקתית מאז 2008. נישואים ואימוץ על ידי זוגות חד מיניים מוכרים מאז ה-29 באפריל 2017.
באפריל 2017, נערך אירוע הגאווה הראשון באיי פוקלנד בעיר הבירה סטנלי.
מעמד בחוק

פעילות הומוסקסואלית הוכשרה באיי פוקלנד בשנת 1989.
גיל ההסכמה בין זוגות הומוסקסואלים לבין זוגות הטרוסקסואלים הושווה ל-16 שנים בשנת 2005.
הכרה במערכות יחסים חד מיניות

ב-13 במאי 2015 המליץ היועץ המשפטי לממשלה למועצה המבצעת של איי פוקלנד (אנ') לשקול הכשרה של נישואים חד מיניים או הכרה בשותפות אזרחית בין זוגות חד מיניים. ב-13 בינואר 2016, בעקבות התייעצות ציבורית, הורתה המועצה ליועץ המשפטי לממשלה להכין תיקון לפקודת הנישואין של האי משנת 1996, על מנת לאפשר הכרה בנישואים חד מיניים. לאחר סיום ההתייעצות הציבורית בנושא, נמצא כי 90% מהנשאלים היו בעד הכשרת נישואים חד מיניים באיי פוקלנד.
טיוטת התיקון לפקודת הנישואין של היועץ המשפטי לממשלה נדונה במועצה המבצעת ב-22 בפברואר 2017. המועצה, ששקלה האם לאשר הצעת חוק להכשרת נישואים חד מיניים ויצירת שותפות אזרחית לזוגות הומוסקסואלים והטרוסקסואלים כאחד, הורתה ליועץ המשפטי לפרסם אותה בעיתון הרשמי של הממשלה ובכך, להתחיל בהליך החקיקה בקריאה ראשונה ולהכין חקיקה נוספת הדרושה ליישומה.
ב-30 במרץ 2017 אישרה האספה המחוקקת של איי פוקלנד (אנ') הצעת חוק להכשרת נישואים חד מיניים בהצבעת רוב של 7 בעד מול 1 נגד. הצעת החוק מאפשרת לזוגות חד מיניים להינשא, וכן מאפשרת גם לזוגות חד מיניים וזוגות מהמין השני זכות גישה לשותפות אזרחית. הצעת החוק קיבלה הסכמה מלכותית על ידי המושל קולין רוברטס (אנ') ב-13 באפריל 2017. החוק החדש, המכונה חוק הנישואין (תיקון) 2017, נכנס לתוקף ב-29 באפריל 2017. אירוע קהילתי רחב לציון הפיכתם של נישואים חד מיניים לחוקיים באיי פוקלנד נערך באותו יום.
אימוץ והורות

הרפורמה בחוק משנת 2017 המתייחסת לנישואין ושותפות אזרחית כללה הוראה חדשה לפקודת הנישואין של האי הקובעת כי "להורה בשותפות אזרחית...יש אותן זכויות וחובות כלפי ילד כמו הורה לילד בנישואין". הנימוקים הרשמיים שצורפו לתיקוני הפקודה כללו הערה לפיה "הורים לילד יכולים להיות שתי אמהות או שני אבות".
לא ידוע על מעמד הכרה חוקי בהפריה חוץ-גופית או טיפולי פוריות באיי פוקלנד עבור זוגות חד מיניים.
הגנה מפני אפליה

סעיף 16 של חוקת איי פוקלנד 2008 (אנ') אוסר על אפליה על רקע נטייה מינית,
"בסעיף זה, הביטוי "מפלה" פירושו מתן יחס שונה לאנשים שונים מכל סיבה שהיא כגון מין, נטייה מינית, גזע, צבע, שפה, דת, דעה פוליטית או אחרת, מוצא לאומי או חברתי, קשר עם מיעוט לאומי, רכוש, לידה או מעמד אחר".
פקודת חוק העונשין 2014 קובעת מאסר עד 7 שנים או קנסות למי ש-"משתמש במילים או התנהגות מאיימת, או מציג כל חומר כתוב שהוא מאיים, ומתכוון בכך לעורר שנאה דתית, או שנאה בפועל על רקע נטייה מינית".
פקודת סדר הדין הפלילי והראיות 2014 מאפשרת לבתי המשפט להתייחס לעבירה שבוצעה על בסיס הנטייה המינית של הקורבן כגורם מחמיר.
פקודת בתי הסוהר 2017 מחייבת את עובדי בתי הסוהר להתייחס לכלל האסירים "באופן שווה ללא הבדל בין היתר בנטייה מינית". פקודת התקשורת 2017 אוסרת על הפצת חומר המסית לשנאה או אפליה על רקע נטייה מינית.
זהות מגדרית

למרות שחוק ההכרה המגדרית 2004 (אנ') של הממלכה המאוחדת אינו חל על איי פוקלנד כטריטוריה בריטית מעבר לים, פקודת ההליך הפלילי והראיות משנת 2014 קובעת באומרה כי "לפי החוק, מינו של אדם הוא מינו כפי שנרשם בלידה, אלא אם כן יש לאדם תעודת הכרה מגדרית שהונפקה לפי סעיף 9 של חוק ההכרה המגדרית בממלכה המאוחדת משנת 2004, ובמקרה זה, מינו של האדם הוא המגדר הנרכש".
טבלת סיכום

| --- | --- |
פעילות הומוסקסואלית חוקית:  (מאז 1989)
גיל הסכמה שווה לזוגות הטרוסקסואלים (16):  (מאז 2005)
חוקים נגד אפליה בתעסוקה:  (מאז 2008)
חוקים נגד אפליה במתן סחורות ושירותים:  (מאז 2008)
חוקים נגד אפליה בכל התחומים האחרים (כולל אפליה עקיפה, דברי שטנה):  (מאז 2008)
נישואים חד מיניים:  (מאז 2017)
הכרה בזוגיות חד מינית (איחוד אזרחי, נישואי חוזה, מעמד ידועים בציבור):  (מאז 2017)
אימוץ משותף של זוגות חד מיניים:  (מאז 2017)
אימוץ ילד חורג על ידי זוגות חד מיניים:  (מאז 2017)
לסביות, הומואים, טרנסג'נדרים וביסקסואלים מוצהרים רשאים לשרת בצבא:  (הממלכה המאוחדת אחראית להגנה)
זכות לשינוי מגדר בחוק:  אין נתונים
גישה להפריה חוץ-גופית לזוגות לסביות:  אין נתונים
פונדקאות מסחרית לזוגות גברים הומוסקסואלים: (לא חוקי עבור זוגות הטרוסקסואלים גם כן)
גברים המקיימים יחסי מין עם גברים רשאים לתרום דם:  אין נתונים